Mușchiul extensor ulnar al carpului
Mușchiul extensor ulnar al carpului (Musculus extensor carpi ulnaris) sau mușchiul cubital posterior, mușchiul ulnar posterior, mușchiul posterior este un mușchi lung fusiform, așezat în partea medială a feței posterioare a antebrațului. Este situat medial de mușchiul extensor al degetului mic (Musculus extensor digiti minimi).

Inserții 
Mușchiul are originea proximală prin două capete: unul humeral și altul ulnar.
 Capul humeral (Caput humerale) are originea pe epicondilul lateral al humerusului (Epicondylus lateralis humeri), mai sus de originea mușchiului extensor al degetului mic (Musculus extensor digiti minimi) și pe fascia antebrahială (Fascia antebrachii).
 Capul ulnar (Caput ulnare) are originea pe marginea posterioară a ulnei, capsula articulației cotului și pe fascia antebrahială

Ambele capete se unesc într-un tendon scurt, care alunecă prin șanțul epifizei distale a ulnei, între capul ulnei (Caput ulnae) și procesul stiloid (Processus styloideus ulnae) și se află într-un compartiment separat al retinaculului extensorilor (Retinaculum musculorum extensorum) unde este învelit de teaca tendonului mușchiului extensor ulnar al carpului (Vagina tendinis musculi extensoris carpi ulnaris).

Tendonul se inserează pe partea medială și fața posterioară a bazei osului metacarpian V.

Raporturi 
Este acoperit de piele și fascia antebrahială. 

Anterior acoperă mușchii profunzi ai feței posterioare a antebrațului, mușchiul supinator (Musculus supinator) și ulna. 

Marginea laterală vine în raport cu mușchiul extensor al degetului mic (Musculus extensor digiti minimi).

Marginea medială vine în raport proximal cu mușchiul anconeu (Musculus anconeus) și distal cu ulna, care-l separă de mușchiul flexor ulnar al carpului (Musculus flexor carpi ulnaris).

Acțiune 
Este un puternic extensor și adductor al mâinii. 

Este un slab extensor al antebrațului pe braț.

Inervația 
Inervația este asigurată de nervul interosos posterior (Nervus interosseus antebrachii posterior) o ramură a nervului radial (neuromer C7-C8).

Vascularizația 
Vascularizația este asigurată de artera interosoasă posterioară (Arteria interossea posterior) și artera recurentă radială (Arteria recurrens radialis).

Bibliografie 
 Victor Papilian, Tratat elementar de anatomie descriptivă și topografică (cu aplicațiuni medico-chirurgicale), Ediția III-a, Vol. I. Generalități, osteologie, artrologie, miologie. Sibiu, editura "Dacia Traiana" S. A. 1942  
 Victor Papilian, Anatomia omului, Volumul I – Aparatul locomotor, Ediția a XI-a, revizuită integral de prof. univ. dr. Ion Albu, Editura ALL, 2006  
 Z. Iagnov, E. Repciuc, I. G. Russu, Anatomia omului. Aparatul locomotor, Editura Medicală, București, 1962  
 Viorel Ranga, Anatomia omului, vol. 2 - Membrele, Editura CERMA, 2002
 Mihail Ștefaneț, Anatomia omului. Volumul I, Chișinău, Centrul Editorial-Poligrafic Medicina, 2007

Mușchii membrului superior
Sistemul muscular
Mușchiul extensor ulnar al carpului ( Musculus extensor carpi ulnaris ) sau mușchiul cubital posterior , mușchiul ulnar posterior , mușchiul posterior este un mușchi lung fusiform , așezat în partea medială a feței posterioare a antebrațului . Este situat medial de mușchiul extensor al degetului mic ( Musculus extensor digiti minimi ) . Inserții Mușchiul are originea proximală prin două capete : unul humeral și altul ulnar . Capul humeral ( Caput humerale ) are originea pe epicondilul lateral al humerusului ( Epicondylus lateralis humeri ) , mai sus de originea mușchiului extensor al degetului mic ( Musculus extensor digiti minimi ) și pe fascia antebrahială ( Fascia antebrachii ) . Capul ulnar ( Caput ulnare ) are originea pe marginea posterioară a ulnei , capsula articulației cotului și pe fascia antebrahială Ambele capete se unesc într- un tendon scurt , care alunecă prin șanțul epifizei distale a ulnei , între capul ulnei ( Caput ulnae ) și procesul stiloid ( Processus styloideus ulnae ) și se află într- un compartiment separat al retinaculului extensorilor ( Retinaculum musculorum extensorum ) unde este învelit de teaca tendonului mușchiului extensor ulnar al carpului ( Vagina tendinis musculi extensoris carpi ulnaris ) . Tendonul se inserează pe partea medială și fața posterioară a bazei osului metacarpian V. Raporturi Este acoperit de piele și fascia antebrahială . Anterior acoperă mușchii profunzi ai feței posterioare a antebrațului , mușchiul supinator ( Musculus supinator ) și ulna . Marginea laterală vine în raport cu mușchiul extensor al degetului mic ( Musculus extensor digiti minimi ) . Marginea medială vine în raport proximal cu mușchiul anconeu ( Musculus anconeus ) și distal cu ulna , care -l separă de mușchiul flexor ulnar al carpului ( Musculus flexor carpi ulnaris ) . Acțiune Este un puternic extensor și adductor al mâinii . Este un slab extensor al antebrațului pe braț . Inervația Inervația este asigurată de nervul interosos posterior ( Nervus interosseus antebrachii posterior ) o ramură a nervului radial ( neuromer C7-C8 ) . Vascularizația Vascularizația este asigurată de artera interosoasă posterioară ( Arteria interossea posterior ) și artera recurentă radială ( Arteria recurrens radialis ) . Bibliografie Victor Papilian , Tratat elementar de anatomie descriptivă și topografică ( cu aplicațiuni medico-chirurgicale ) , Ediția III -a , Vol . I. Generalități , osteologie , artrologie , miologie . Sibiu , editura " Dacia Traiana " S. A. Victor Papilian , Anatomia omului , Volumul I – Aparatul locomotor , Ediția a XI -a , revizuită integral de prof. univ. dr. Ion Albu , Editura ALL , Z. Iagnov , E. Repciuc , I. G. Russu , Anatomia omului . Aparatul locomotor , Editura Medicală , București , Viorel Ranga , Anatomia omului , vol.- Membrele , Editura CERMA , Mihail Ștefaneț , Anatomia omului . Volumul I , Chișinău , Centrul Editorial-Poligrafic Medicina , Mușchii membrului superior Sistemul muscular